
1. Cuvinte-cheie: 

Magie, vrajitorie, rise, frica, legislate, comunitate, astrologie, divinatie, ocultism, 
ezoterism, erezii, misoginism, diavol, pact cu diavolul, vanatoare de vrajitoare, iluminism, 
rationalism, noi media, fiinte fantastice, strigoi, descantece, arta, literatura, romantism, 
modernism, avangarda, postmodernism. 

2. Prezentare de ansamblu a lucrarii, cu sublinierea punctelor de maxim interes: 

Parcursul intreprins in aceasta lucrare a avut ca punct de plecare cateva ipoteze ale lui 
Blaga, Eliade si Culianu, privitoare la „magismul" specific al romanilor in raport cu al altor 
popoare europene si la modul in care faptul ca la noi n-au existat persecutii impotriva 
vrajitoarelor si magicienilor poate aduce lumini necesare in decriptarea vanatorii de vrajitoare 
din Europa secolelor XV-XVIII. Am ascultat de un indemn al lui Blaga din 1926, care cerea 
un „studiu amanuntit", din perspective interdisciplinary, al fenomenelor magice din cultura 
romana. 

Primul pas pe care 1-am facut a fost sa nuantez afirmatiile lui Eliade si Culianu privitoare la 
vrajitorie in lumea romaneasca veche. Desi este limpede ca nu se poate vorbi de o autentica 
„vanatoare", nu e mai putin adevarat ca au existat si in tarile cu populatie romaneasca 
persecutii, procese, anchete, pedepse pentru vrajitoare si vrajitori. Unul dintre scopurile 
declarate si atinse ale acestei lucrari a fost acela de a intreprinde prima prezentare istorica a 
cazurilor de vrajitorie din lumea romaneasca veche, in raport cu cea occidentals, totul pe un 
fundal extrem de complex, care a presupus o discutare detaliata a legislatiei de profil, a 
conceptiilor despre diavol si erezie, despre pacat si mantuire, a practicilor de gestionare a 
fricii si a riscului in societati care au ramas - in fond - pana tarziu intemeiate pe structuri de 
factura medieval! Am recurs, constrans de materialul avut la dispozitie, la o analiza nuantata, 
abordand pe de o parte cazul Transilvaniei si al Banatului, provincii integrate modelului 
cultural vestic, unde vanatoarea de vrajitoare a atins proportii uneori demne de Occident, iar 
pe de alta parte cazul Moldovei si al Valahiei, cu putine dar semnificative persecutii anti- 
vrajitoresti (un proces in Moldova, trei in Valahia, plus numeroase alte semnalari izolate de 
practici si credinte cu baza magica). Cat priveste Transilvania, scopul prezentei lucrari a fost 
sa prezinte portretul robot al vrajitoarei si stereotipurile mentalitare sedimentate in jurul 
acestei figuri nelinistitoare, dar si sa sublinieze implicarea etnicilor romani in procese, ca 
acuzatori si - mai ales - ca acuzati, aceasta permitandu-mi sa abordez geneza si functionarea 
a numeroase clisee de factura imagologica si sa subliniez mecanicitatea proiectiilor xenofobe. 

Faptul ca si la noi au existat persecutii a corectat afirmatiile lui Eliade si Culianu, in sensul 
ca vrajitoria romaneasca nu a fost doar un fenomen popular, ci a intrat in coliziune cu formele 

culturale ecleziastice, care au cautat o limitare a ei, cand nu chiar o eradicare (dupa 
prescriptiile biblice aplicate a la lettre in Occident). Se pot semnala, asadar, in limitele culturii 
romane, fenomene pe care le-am putea numi de intra-aculturatie, cu contaminari si schimburi 
uneori extraordinare intre cultura savanta si cultura populara, la fel ca in Occident, insa la o 
alta scara si cu alte rezultate. Am incercat sa punctez acest gen de fenomene in ceea ce 
priveste conceptiile despre diavol si iad, despre pacat si viata de apoi, despre sfintii teratomahi 
(sau pur si simplu ucigasi de vrajitoare), despre fiintele fantastice, sau in ceea ce priveste 
numeroase practici divinatorii, raspandite atat pe cale orala, cat si prin manuscrise si tiparituri. 
Importanta manuscriselor si a tipariturilor in constituirea sistemului de credinte si practici 
vrajitoresti mi-a atras atentia asupra semnificatiei unui topos fundamental, pe care 1-am 
identificat si analizat in legendele privitoare la solomonari, in textele lui Eminescu, 
Sadoveanu, G. Calinescu si Vasile Lovinescu: cartea magica si utilizarile ei. Respectiva carte 
magica, accesibila doar initiatilor si utilizabila doar de catre cei care s-au aratat demni de ea, 
le deschide acestora drumul catre cunoasterea absoluta, catre stapanirea si directionarea 
energiilor ascunse ale universului si catre transfigurarea de sine. Am subliniat, pe urmele 
Antoanetei Olteanu, ca pana si formele culturale populare, elaborate si vehiculate de oameni 
nealfabetizati, s-au constituit in jurul unei veritabile fascinatii pentru litera scrisa si pentru 
cunoasterea si puterea pe care nu le poate conferi decat Cartea. 

Genul acesta de fenomene de intra-aculturatie mi-a impus, pentru a pastra coerenta 
expunerii si analizelor efectuate, sa trasez granite conceptuale si tipologice cat mai precise 
intre magie si vrajitorie. Studiul meu a avut, asadar, o miza teoretica majora urmarita si 
realizata la doua niveluri, dupa ce mai intai am dat o defintie general aplicabila atat magiei cat 
si vrajitoriei: am aratat ca ele pot fi definite ca tehnici de control al fortelor obscure - sau nu - 
ale lumii, control al fiintelor si al afectelor, al sensurilor si al obiectelor. 

In primul rand, am cautat sa observ si sa sintetizez asemanari si diferente intre magie si 
vrajitorie, valabile la scara europeana, sau chiar extensibile si la culturi extra-europene 
(africane, amerindiene, asiatice), pornind de la criterii cu grad ridicat de valabilitate: 
orientarea de gen / sex, polarizarea pozitiv / negativ, legatura cu „structurile antropologice ale 
imaginarului", tipul de cunoastere implicata si raportul theoria I praxis, facilitate presupuse, 
adjuvantii reali si supranaturali, relatia individual / colectiv, procesele de selectie, statutul 
axiologic, raportul cu religia, raportul cu puterea politica si perceptia comunitara. Magia se 
dovedeste a fi, in functie de aceste criterii: savanta, legata de carte si de cultura citadina; 
masculina; pozitiva (dar si „neagra"); solara si diurna; bazata pe o cunoastere autentica 
(directa), de cele mai multe ori pe directia theoria — > praxis; mai degraba rationala, cerebrala; 

interesata de adjuvanti reali cu valoare simbolica; uneori stapanitoare de demoni si spirite; 
individualists, elitista; selectiva; asociata cu un sistem estetic de intelegere a lumii; structurata 
ca o religie; legata de puterea politica; perceputa ca o „arta", un joc, o activitate 
nepresupunand riscuri majore, nici pentru magician insusi, nici pentru semenii sai. Vrajitoria, 
in schimb, este: populara, legata de oralitate si de lumea rurala; feminina; negativa (dar si 
pozitiva: ca si contra-agresiune); bazata adesea pe performare mecanica, in afara oricaror 
pretentii de ordin teoretic general; mai degraba irationala, emotiva; interesata de adjuvanti 
reali cu valoare practica; satanica (intemeiata pe un pact cu diavolul); non-individualista; non- 
selective, dar „corporativa"; asociata cu superstitia, deci condamnabila; perceputa ca o contra- 
religie periculoasa; opusa puterii politice si cautand sa instituie contra-structuri de putere; 
perceputa ca o activitate ce presupune riscuri majore pentru toti cei care intra in contact cu ea. 

In al doilea rand, am cautat sa detaliez modul cum diferentele transculturale si transistorice 
puse in evidenta mai sus se ipostaziaza in cultura romana. In lumea romaneasca veche, tot ce 
tinea de economia supranaturalului ilicit intra in categoria larga a „vrajitoriei", inclusiv forme 
de divinatie care presupuneau o instructie de inalt nivel (astrologia), sau arte magice care 
urmareau transfigurarea spirituals a naturii si a adeptului (rudimente de alchimie). Abia cu 
Dimitrie Cantemir (1673-1723), care introduce in limba romana termeni ca „maghie" si 
„alhimie", sau care reflecteaza indelung asupra „stiintei sacre" (recte ezoterice, oculte), se 
schiteaza diferentieri a caror evolutie istorica m-a condus spre momentul privilegiat al 
romantismului. Trebuie precizat aici ca D. Cantemir este si un critic aspru al superstitiilor 
populare si al lipsei de instructie a celor multi. 

Pornind de la Cantemir, odata cu sfarsitul secolului XVIII si inceputul secolului XIX, s-a 
produs o fractura de mentalitate, sub auspiciile §colii Ardelene, care lansa o campanie 
rationalists impotriva superstitiilor si a vrajitoriilor de tot soiul, ale carei efecte se mai simt 
inca si astazi. Magia (in sens larg, adica incluzand si vrajitoria), decazuta din statutul ei de 
generatoare de cultura la starea jalnica de iluzie cognitiva, s-a vazut privita ca o adunatura de 
„credinte desarte", de superstitii, de practici barbare si ridicole, de lucruri rusinoase si de 
dorinte inavuabile, de scopuri marsave si a-sociale. In fata tirului conjugat si concertat la care 
au fost supuse magia si vrajitoria, numai anumite cercuri intelectuale - hranite de ideologia 
romantica a primitivismului - sau anumite straturi de jos ale societatii au continuat sa 
perpetueze valorile gandirii magice si sa creada in ele. In cercurile intelectuale, magia si 
vrajitoria au fost recuperate si reciclate ca teme artistice, de-a lungul secolelor XIX-XX, insa 
cu o pierdere considerabila la nivelul semnificatiei rituale a practicilor descrise. Aura 
nelinistitoare si misterioasa a riturilor magice si vrajitoresti, gustul riscului s-au transformat in 

pur joc artistic ori in conventie inconturnabila a artei fantastice, numai artistii de geniu (B. P. 
Hasdeu) reusind sa redea magiei stinse o viata adevarata si autentica. Literatura romana a 
secolelor XIX-XX, abordata intr-o foarte comprehensiva perspective comparatista, m-a 
interesat atat sub raport tematic (deci ca energie activa la nivelul imaginarului), cat mai ales 
ca depozitara a unor forte de configurare a expresivitatii. Am observat si analizat de ce 
scriitorii care se inspira din rituri magice si vrajitoresti, care au apetenta pentru fantastic si 
cosmic, pentru religios si demonic, scriu altfel decat cei care au aplecare mai degraba catre 
subiectele „realiste". 

Tot apropo de miza teoretica a lucrarii de fata, trebuie spus ca o suma de cercetari recente 
din domeniul antropologiei riscului mi-au parut a constitui o baza solida pentru interpreted si 
analize, mai ales ca vrajitoria si magia au fost intotdeauna percepute ca practici cvasi- 
religioase ilicite, deviante. Am definit - cu o larga deschidere - riscul ca prejudiciu 
potential, real sau imaginar, provocat de actiuni, decizii sau evenimente interioare sau 
exterioare individului sau comunitatilor. Dat fiind ca, in stadiul actual al cercetarii in 
domeniul perceptiei riscului, exista numeroase aplicatii in sfera psihologiei 
organizational, sociologiei, economiei etc. si mult mai putine in domeniul istoriei, 
etnografiei, sau literaturii comparate, am avut intentia ca prezenta cercetare sa 
depaseasca aceasta lacuna. Riscul s-a dovedit un concept elastic, usor de aplicat in 
domeniul practicilor magice, ba chiar in domeniul modelor si formelor literare, 
explorarea formelor supranaturalului nefiind lipsita aici de un gust subtil al primejdiei 
(vezi convingerile lui Gellu Naum si ale suprarealistilor in general). Cat priveste 
dimensiunea sociologies a problemei, abordari recente din stiintele socio-umane arata ca 
actele si convingerile colective, care ghideaza interactiunile sociale, sunt rezultatul unei 
complexe dinamici multi-nivelare. Ele decurg din convergenta sistemelor normative 
institutionalizate cu reprezentarile comunitare si cu un intreg set de perceptii, valori si 
emotii individuale. Vrajitoria si magia, practici religioase ilicite, s-au pretat extrem de 
bine unei analize multi-nivelare, care sa le descrie modul de functionare la nivel 
institutional, comunitar si intrapersonal, caci este limpede ca asupra lor se exercita o 
presiune institutionala substantiala; ca in cadrul comunitatilor unde sunt admise sunt 
percepute atat ca fiind utile, cat si nocive; ca de ele se leaga perceptii, valori si emotii 
individuale foarte contradictorii (frica / fascinatie, oroare / placere, repulsie / atractie), a 
caror interpretare sistematica a dat rezultate destul de bune. Atat din punct de vedere 
institutional, cat si din punct de vedere comunitar, sau al perceptiilor intrapersonale, toti 
cei care impartasesc un sistem de credinte sau de practici diferite de cele oficiale, 

admise de intreaga societate, se expun unui ansamblu de riscuri multiple, deoarece 
grupurile dominante ii percep ca pe o permanenta amenintare, nu numai religioasa, ci si 
politica, juridica, morala. Vrajitorii, vrajitoarele, magicienii si prezicatorii fac parte 
dintr-o astfel de categorie socio-profesionala care se expune unor riscuri multiple, pe 
care am incercat sa le clasific analizand diverse categorii de discursuri comunitare 
fondatorare ale solidaritatilor si dinamicilor sociale (discursuri juridice, religioase, 
morale, ba chiar discursuri literare, cele mai libere si mai „indeterminabile" dintre 
toate). 

In legatura directa cu conceptul de rise, am incercat sa introduc o ipoteza explicativa 
pentru vanatoarea de vrajitoare si persecutiile anti-vrajitoresti din secolele XV-XVIII. S-a 
afirmat, pe buna dreptate, ca psihozele colective au fost rodul fracturilor confesionale, 
anomaliilor climatice, transformarilor socio-politice si economice care au bulversat atunci din 
temelii majoritatea societatilor europene, fara sa se ia in calcul prea mult dinamica grupurilor 
etnice si a formelor culturale vehiculate in deplasarile acestora. Pornind de la constatarea 
semnificatiei dinamicii acestor grupuri etnice, am incercat sa arat ca migratiile rromilor in 
Europa secolelor XIV-XVIII au jucat un rol major in raspandirea anumitor forme de divinatie, 
in diabolizarea magiei si vrajitoriei, in sporirea sentimentului de insecuritate al populatiilor 
dominante, care i-au perceput ca pe un factor de rise major, pe plan social, moral, religios, 
chiar si sexual, ceea ce a determinat, daca nu crearea aparatului represiv, eel putin 
perfectionarea lui. Coroborate cu o suma de alte fenomene, la care m-am referit in primele 
randuri ale paragrafului, migratiile tiganilor au plonjat Europa „civilizata" intr-o angoasa 
colectiva generala, unde cu greu se putea stabili cine e mai „superstitios": acuzatorul, sau 
victima... 

Care a fost, asadar, obiectivul suprem al prezentei lucrari? Poate acela de a face portretul 
unei culturi in raporturile ei cu supranaturalul, cu magicul, asa cum sugera Blaga in articolul 
„Arta si magie" din 1926. Intr-adevar, la fel cum conceptia despre spatiu si timp, despre 
moarte, despre dragoste si frumusete pot individualiza culturile, asumarea si trairea 
supranaturalului poate sa serveasca drept criteriu intr-o analiza care ar vrea sa degajeze 
originalitatea profunda a culturii romane in marele concert al culturilor europene. Elaborata in 
spatiul de frontiera unde se combateau si comunicau ortodoxia, catolicismul, protestantismul 
si islamul, cultura romana a absorbit elemente eterogene, din care a facut o sinteza specifica. 
Lectia de deschidere si de nestare la care a constrans-o istoria a facut ca, in mijlocul dinamicii 
europene in care s-a inscris, ea sa functioneze dupa legi proprii: condamnarea magiei si a 
vrajitoriei a fost putin viguroasa, fara aspectele demente din Occident, rationalismul s-a 

acomodat intotdeauna cu ceea ce n-a reusit sa explice sau sa elimine, credinta in magic si 
supranatural a coexistat si coexists inca - la marile nume ale culturii romane - cu spiritul eel 
mai pozitivist si mai pragmatic cu putinta, ruptura sat / oras era / este mai putin neta ca in 
Occident, Biserica era / este in acelasi timp mai stricta si mai toleranta cu formele de cultura 
alternative, limba romana este mai apta sa traduca experienta supranaturalului decat franceza, 
limba rationala a lui Vaugelas si Voltaire, de pilda. Una peste alta, in ciuda unor 
disfunctionalitati si a unor injustitii evidente, in perioada vanatorii de vrajitoare cultura 
romana n-a secretat si n-a produs suficient de multa nevroza, incat sa se ajunga la explozii de 
furie necontrolata. Simplu spus: in secolele XV-XVIII era mult mai comod sa fii vrajitoare in 
Moldova sau Valahia decat in Occident: poate ca aceasta lectie a istoriei mai poarta inca 
invataminte limpezi pentru noi, cei de azi. Poate si acum e mai bine sa fii ceva aici decat 
acelasi lucru in alta parte! 

3. Cuprins, cu sintetizarea materiei cuprinse in partile principale ale lucrarii: 

INTRODUCERE 3 

Sunt puse jaloanele generale ale cercetarii si sunt trasate pistele care vor fi urmarite pe tot parcursul 
lucrarii. 

1. Precizari terminologice si teoretice 4 

In aceasta sectiune, sunt trasate cateva granite conceptuale intre magie si vrajitorie, pornind de la 
observatii personale, dar §i de la reflectiile altor pasionati de subiect (Jean Wier, Novalis, Julien 
Tondriau, Sartre, Jean Vernette, H. S. Versnel). De asemenea, tot aici este construit un model 
multinivelar de analiza a practicilor vrajitoresti, in orizontul antropologiei riscului. 

2. INTERESUL SI SCOPUL PREZENTEI LUCRARI 18 

Sunt prezentate pe scurt lucrari ale lui Eliade si Culianu, care vorbesc despre fizionomia aparte a 
vrajitoriei romanesti in context european, si - pornind de aici - sunt precizate directiile in care 
respectivele lucrari fondatoare ar avea nevoie de complemente si de rafmari (facute in corpul tezei). 
De asemenea, sunt definite inca de aici magia si vrajitoria ca tipuri ideale de gdndire §i comportament, 
ca forme universale de situare a omului in lume. 

PARTEA I: VRAJITORIE (§1 MAGIE) IN ISTORIA ROMANILOR 29 

Capitolul 1. 1463-1777 30 

1. 1. Dreptul la timp 30 

Aici sunt explicate jaloanele cronologice ale capitolului (de la primele atestari ale credintelor 
vrajitoresti in cultura romana: 1463, pana la reactia rationalists de la inceputurile modernitatii). Sunt 
puse cateva repere de istorie a practicilor magice si a proceselor de vrajitorie in Europa, necesare 
pentru intelegerea contextului general in care s-au inscris fenomenele romanesti etc. 

1.2. Rise sijustitie: raspunsuri date vrajitoriei la nivel institutional 37 

Pornind de la constatarea ca sistemul juridic este un raspuns institutional dat diferitelor 
reprezentari ale riscului, am analizat abordarea vrajitoriei in vechile coduri de legi romanesti (Pravila 
lui Coresi, 1570-80, Pravila de la Govora, 1640-41, §apte taine a Besearecii sau Pravila pre scurt 
aleasa, 1645, Carte romdneascd de invdtdturd, 1646, Indreptarea legii, 1652). Pentru o buna 
contextualizare, am facut mereu paralele cu legislatia occidentals si cu cea a unor grupuri etnice 
neromanesti din Transilvania. M-am referit si la alte documente cu caracter legislativ, in special 
dispozitii mitropolitane referitoare la vrajitorie, aratand ca toate au fost relativ blande cu vrajitoarele, 
necerand exterminarea lor totala ca in vestul Europei. 

1.3. Riscuri religioase: fiziologia si teologia pdcatului 58 

In acest subcapital s-au abordat chestiuni fundamentale pentru intelegerea vrajitoriei in lumea 
romaneasca veche: erezia, conceptia despre diavol si puterile lui, cele sapte pacate capitale, sfintii 
teratomahi sau ucigasi de vrajitoare (Gheorghe, Nicolae, Spiridon), prezenta si importanta unor arte 
magice in lumea romaneasca veche (astrologie, alchimie, diverse forme de divinatie). Am aratat ca 
Biserica Ortodoxa a fost mai laxa si mai putin misogina decat Bisericile catolice si protestante, de 
aceea nu am avut vanatoare de vrajitoare in adevaratul inteles al cuvantului. 

1.4. There Will Be Blood: raspunsuri date riscului reprezentat de vrajitorie la nivel comunitar . 115 
Cuprinde o descriere sistematica si o incercare de analiza a persecutiilor impotriva 

vrajitoarelor si magicienilor in cele trei tari cu populatie romaneasca, prin raportare constants la 
contextul european general. 

a. Transilvania si Banatul 1 16 

Sunt prezentate procesele impotriva vrajitoarelor din centrele urbane ale Transilvaniei, incepand cu Cluj 1565 
si terminand cu inscenari juridice din a doua jumatate a veacului al XVIII-lea. In cazul Banatului e subliniata 
absenta persecutiilor anti-vrajitoresti inainte de (re)cucerirea austriaca a provinciei. S-a acordat o atentie 
deosebita implicarii romanilor in procese, atat ca acuzatori, cat mai ales in calitate de acuzati. 



b. Moldova 138 

Sunt analizate numeroasele credinte si practici magice ale moldovenilor din vremea veche (descrise de 
calatori straini: Bandini, dar si de Cantemir), precum si singurul proces, judecat de pitarul Neculai 
Cogalniceanu la Campulung Moldovenesc in 1761. 



c. Tara Romaneasca 150 

Analiza se focalizeaza aici pe cateva cazuri interesante de vrajitorie inregistrate de documente in Valahia: 
unul din 1586, altul din vremea lui Mihai Viteazul, unul din 1714 (legat de uciderea lui Constantin 
Brancoveanu la Stambul de catre turci) si ultimul din aprilie 1777, in care mitropolitul tarii ii cerea ajutor 
domnitorului Alexandru Ipsilanti. 



d. Concluzii provizorii si modele paralele de gestiune a riscului 1 63 

Intr-un tabel contrastiv, incerc sa demonstrez ca o suma de fenomele similare, petrecute la cele trei niveluri de 
analiza la care mi-am situat investigatia (institutional, comunitar, intrapersonal), au putut sa duca in Occident 
la persecutii impotriva vrajitoarelor, iar la noi nu. Elitele politice, juridice, medicale din Occident s-au 
implicat activ in vanatoarea de vrajitoare, punand la punct un aparat represiv nemilos. De asemenea, aceste 
elite au fost formate in spiritul unui antifeminism radical. In tarile cu populatie romaneasca, toate aceste 
fenomene au avut o intensitate foarte redusa. In plus, comunitatile romanesti nu au perceput riscul reprezentat 
de vrajitorie cu aceeasi acuitate ca in Occident si indivizilor nu li s-a indus in acelasi grad un sentiment de 
culpabilitate, capabil sa duca la frici persistente, panici incontrolabile si psihoze ample, consecinte ale unei 
sensibilitati deosebite la factorii de rise reali sau imaginari. 



Capitolul 2. Lumea contemporana, rurala §i urbana. Cultura popular! §i cultura a elitelor 
.". 171 

In acest capital sunt puse in evidenta radacinile ideologice ale modernitatii, bazate pe o refulare a ideii 

magicului si pe construirea unui model rationalist al cunoasterii. 

2.1. Noi elite - institutii noi, alte paradigme ale rationalitatii (1787-1909) 171 

Acest subcapital arata cum o serie de fenomene conjugate de la cumpana veacurilor XVIII- 
XIX au schimbat din temelii si lumea romaneasca: aparitia unor noi elite, constituirea unui discurs 
stiintific specific, dezvoltarea medicinei in detrimentul tehnicilor de vindecare traditionale, impunerea 

unui model cultural citadin si a unei viziuni a omului civilizat, luminat etc. Analiza se bazeaza aici pe 
texte ale lui D. Tichindeal, Gh. Sincai, P. Maior, Budai-Deleanu, G. Baritiu, Mozes Gaster, Cosbuc. 

2.2. Mici paradoxuri ale culturii citadine, sau vrdjitorie si mass-media 205 

Aici se analizeaza supravietuirea practicilor magice si vrajitoresti in lumea citadina 
contemporana, in ciuda cezurii rationaliste puse in evident! in subcapitolul precedent, si modul in care 
vrajitoarele de azi (majoritatea de etnie rroma) s-au adaptat la era Internetului. 

2.3. Lumea rurald si gdndirea magicd 211 

Acest subcapitol mai compozit se axeaza pe demonstrarea faptului ca lumea rurala a pastrat 
forme de traire magica si de intelegere a supranaturalului disparute din lumea citadina. Supravietuirea 
lor a fost posibila deoarece taranul / "primitivul" intretine un raport diferit cu mai multe categorii de 
fenomene: 



a. Raportul cu spatiul §i cu timpul 213 

Taranul nu i§i inscrie viata intr-un timp care este acela, abstract, al ceasornicului; el urmeaza marile ritmuri 
cosmice. De asemenea, spatiul lui nu este unul vid, ci populat de entitati pe care le-am descris in spirit 
bachelardian §i care trebuie imbunate §i stapanite prin tot soiul de practici magice: fiinte chtonice (valve, 
catelul pamantului, §tima banilor, uria§i), fiinte aeriene (iele, varcolaci), fiinte de foe (zmei, zburatori), fiinte 
acvatice (dracul din tau, sorbul, §timele apelor, faraoancele). 



b. Raportul cu semenii dotati cu puteri supranaturale: probleme comunitare 242 

Aceasta sectiune prezinta statutul social, moral, cultural al oamenilor pe care semenii lor ii considera dotati cu 
puteri supranaturale: vrajitori, descantatori, strigoi. 



c. Raportul cu moartea. Moarte buna / moarte rea in comunitatile rurale 252 

Practicile de imblanzire §i de stapanire a mortii s-au aflat dintotdeauna in central magiei §i religiei. Aici se 
analizeaza o suma de astfel de practici ale romanilor, in legatura cu fiinte fantastice de tipul: strigoi morti, 
moroi, pricolici, stafii §. a. 



d. Raportul cu limbajul, sau despre speciile folclorului magic §i descantece 277 

Am incercat o tipologie istorica a descantecelor romane^ti (§i a speciilor folclorului magic in general) in 
functie de mai multe criterii: incadrarea in folclorul ritual §i neritual; raportul cu statutul social §i de gen al 
performatorului; utilitatea lor practica; raportul cu descantecele ?i incantatiile altor popoare; raportul cu 
formele similare vehiculate de cultura ecleziastica (rugaciunea, exorcismul, blestemul); procedeele 
compozitionale §i stilistice puse in aplicare (la acest ultim punct am subliniat importanta hiperbolei §i a 
teatralizarii in descantece). 



2.4. Scurtd privire asupra unui sat si asupra istoricitdtii credintelor si practicilor magice in comunitatile 

rurale 326 

Am prezentat cateva observatii de teren din satul Ocolis, Jud. Alba, incercand sa arat ritmul 
galopant in care se erodeaza credintele si practicile magice, in afara celor care mai stau in stransa 
legatura cu forme profund inradacinate de viata sociala si mai ales economica. 



PARTEA A II-A: MAGIE (§1 VRAJITORIE) IN ARTA ROM ANE AS C A, CU O PRIVIRE SPECIALA 
ASUPRA LITERATURII 334 

In aceasta a doua parte, luand ca punct de plecare fractura de mentalitate produsa la sfar§itul secolului 
XVIII si inceputul secolului XIX, cand magia si vrajitoria au fost definite ca vane superstitii, credinte 
desarte §i iluzii cognitive, am studiat, in mai multi timpi, cum a reciclat literatura teme, motive si 
forme de discurs "magice", odata cu primii germeni ai romantismului. Constatarea principals a fost ca 
scriitorii care se inspira din rituri magice §i practici vrajitoresti scriu intru totul diferit de cei care 
prefera temele si modurile de reprezentare realiste. 

CAPITOLUL 1. ROMANTISMUL 337 

Am studiat in special cum vrajitoria cade in desuetudine la romantici, sau este resemantizata, 
adaugandu-i-se conotatii pozitive, pe langa cele negative, pe care le are indeobste. Interesul scriitorilor 

se indreapta dupa 1 820 catre figurile de magi savanti, stapani ai tainelor lumii, posesori ai unor carti 
minunate, unde se afia inscrise trecutul, prezentul, viitorul §i soarta fiecarui om in parte si a 
cosmosului in general. Am urmarit prezenta magului cu cartea in opera eminesciana, insa nu am lasat 
la o parte nici alte ipostazieri ale magicului la scriitori ca Matei Millo, Vasile Alecsandri, V. A. 
Urechia, Bolintineanu, sau B. P. Hasdeu, a carui opera a fost citita prin grile de lectura imprumutate 
din mai multe traditii ezoterice. 

CAPITOLUL 2. ZORII NOULUI VEAC: TRADITIONALISM / MODERNISM 390 

2. 1. Traditionalismul 390 

In cadrul curentului traditionalist, m-au interesat reactualizarile unor motive magice provenind 
din fondul rural al culturii romane, dar §i dezvoltarea unor stereotipuri ale magismului de origine 
dacica, ale caror radacini urea pana in scrierile lui Eminescu. Analize mai ample au privit opera lui 
Mihail Sadoveanu si a lui Vasile Voiculescu, unde ambele directii enuntate mai sus capata expresii 
deosebit de pregnante si de rafinate. 



2.2. Modernismul moderat 409 

Si o serie de autori incadrabili mai mult sau mai putin in asa-numitul modernism moderat si-au 
modelat operele cu o grija deosebita pentru motivele magice, sau pentru moduri ale rostirii specifice 
magismului: poezia si teatrul lui Blaga se adapa in voie dintr-o substanta magica general raspandita in 
cosmos, Adrian Maniu si Tudor Arghezi se pasioneaza pentru vraji si blesteme, Ion Barbu creeaza 
forme ale unui hermetism narcotic, in vreme ce Bacovia articuleaza o opera in care alchimia practicata 
de poet nu mai transfigureaza nici materia, nici fiinta adeptului lui Hermes. 



2.3. Curentele de avangardd 418 

Avangardi§tii (Jonathan X. Uranus, Brauner, Voronca, Vinea, Geo Bogza) au abordat adesea 
magia la modul ludic §i profund ironic, lucru care a influentat tipul de discurs practicat in a doua 
modernitate si in postmodernism. Volumul lui Gellu Naum, Calea §earpelui (2003), este analizat din 
perspectiva redesenarilor si resemantizarilor unor motive si formule de inspiratie alchimica, 
chiromantica si in general ezoterica. 

CAPITOLUL 3. A DOUA MODERNITATE SI POSTMODERNISMUL 439 

La autori ca Marin Sorescu, Mircea Cartarescu, Simona Popescu, se urmareste procedeul destructurarii 
discursului de tip magic pe directia trasata deja de avanardisti, iar la autori ca Mihail Diaconescu, 
Maria-Luiza Cristescu si Alina Nelega se pun in evidenta descrierile inteligente si plastice ale 
proceselor si executiilor de vrajitoare, pe cand mai multor scriitori contemporani (Corin Braga, 
Ruxandra Cesereanu, Ruxandra Ivancescu, Alexandru Ecovoiu, §tefan Agopian, Sebastian Sarca) le-a 
ramas sa fie mai mult mentionati, survolati, pentru placerea de a ilustra o idee sau un fenomen specific 
ipostazierilor magicului in literatura, ori din nevoia de a arata ca si cutare sau cutare autor a „mai" 
scris fictiuni magico-vrajitoresti. Acest capital este unul prin excelenta deschis, pentru ca a abordat o 
materie mai "vie" si pentru ca nu si-a propus in primul rand o perspectiva axiologica. 

Capitolul 4. Vasile Lovinescu (1905-1984) 45 1 

Parcursul literar al tezei se incheie cu o privire atenta asupra operei lui Vasile Lovinescu, mag 
fascinant si inclasabil, la care aspectul eel mai interesant mi s-a parut proiectul intreprins si dus in 
parte la bun sfarsit de a scrie o istorie „ezoterica" a culturii romane, bazata pe mari figuri de initiati: 
Eminescu, Creanga, Hogas, Mateiu Caragiale. Reconfigurand acest proiect din datele risipite in 
scrierile lui Vasile Lovinescu, am reluat din alta perspectiva, printr-un soi de punere in abis, o serie de 
consideratii schitate in cele trei capitole precedente ale Partii a Il-a. 



CONCLUZII 469 

Sunt punctate elementele fundamentale ale tezei de doctorat, meritele si realizarile semnificative, dar 
si, intr-un spirit de obiectivitate stiintifica, punctele slabe si numeroasele ei insuficiente. 



ANEXE 



479 

Sunt incluse aici mai multe texte independente, in limbile romana si franceza, care trateaza diferite 
aspecte legate de magie si vrajitorie. Anexele 2 si 5 au aparut sau vor aparea sub forma de articole, 
Anexa 3 a fost prezentata la un colocviu international in 2006 sub forma de conferinta, Anexa 1 ar fi 
trebuit sa faca parte din corpul tezei in proiectul initial, iar Anexa 4 prezinta un text total inedit. Toate 
dau seama de directiile in care s-ar fi intins aceasta cercetare daca toate ideile si descoperirile facute in 
cadrul parcursului doctoral ar fi putut fi integrate in proiect. 

Anexa 1. Vrajitoria: surse bibliografice europene 479 

Sunt comentate intr-o prima faza principalele carti juridice sau teologice contemporane cu vanatoarea 
de vrajitoare (complement potrivit pentru subcapitolul 1.2.): Institoris & Sprenger, Malleus 
Maleficarum, Jean Bodin, De la demonomanie des sorciers (1580), Martin del Rio, Disquisitiones 
magicarum (1599), Pierre de Lancre, Tableau de Vinconstance des mauvais anges et demons (1612). 
Intr-o a doua faza, sunt sistematizate interpretarile moderne ale fenomenului vrajitoriei: interpretarea 
socio-politica romantica (Jules Michelet, Vrdjitoarea, 1862, Jean Palou), interpretarea crestina 
(Montague Summers, Michel de Certeau), interpretarea paganizanta din perspectiva istoriei comparate 
a religiilor (Margaret Murray, Carlo Ginzburg), interpretarea statistica (Jean Delumeau, Guy Bechtel), 
interpretarea etno-antropologica ruralista (Robert Muchembled), interpretarea culturalista (Jelle 
Koopmans), interpretari psihologice, psihanalitice, psihiatrice (Jeanne Favret-Saada etc.). 



Anexa 2. Le meurtre de l'enfant dans les rituels de sorcellerie : commentaires sur un 

stereotype culturel 497 

Acest text retraseaza istoria unui stereotip: infanticidul ritual savarsit de vrajitoare in timpul sabatului. 
Baza acestei istorii (care poate fi interesanta pentru antropologi, folcloristi, speciali§ti in literatura 
comparata) este un grup de texte despre vrajitorie semnate de asa-numitii demonologi (dintre care unii 
au fost analizati in Anexa precedents): Jean Bodin, Martin del Rio, Pierre de Lancre, Henri Boguet §i 
Jean Wier, dar nu am ignorat nici opere de arta (Goya) sau literare (Michel de Ghelderode) unde apare 
stereotipul respectiv. Analiza complexa aplicata acestor texte arata ca stereotipul infanticidului ritual 
are doua surse: teama de "Celalalt" simtita de grupurile dominante in Europa la inceputurile 
modernitatii §i patologia melancoliei, asa cum a fost definita de o traditie mergand din Antichitatea 
tarzie pana in Renastere si perioada baroca. 

Anexa 3. Eros et Magie a l'epoque romantique. 1857 519 

Preluand teoria magiei elaborata de I. P. Culianu in Eros si magie in Renastere. 1484, acest eseu isj 
propune sa arate ca si magia romantica, teoretizata de Eliphas Levi, a perpetuat conexiunea simbolica 
cu Erosul, in vreme ce, de pilda, spiritismul lui Allan Kardec a mizat pe integrarea unei grile de tip 
stiintific, pozitivist, intr-o gandire care ramane, totusi, de esenta magica. 

Anexa 4. Baudelaire et la sorcellerie (quelques notes breves) 529 

Sunt analizate aici prezenta si functionarea catorva motive "vrajitoresti" in opera lui Baudelaire: 
femeia- vrajitoare, sabatul, posedarea demonica, practica poetica definita ca "vrajitorie evocatoare". 

Anexa 5. Literatura romana si ezoterismul: cateva precizari 538 

In acest articol este criticata cartea lui Radu Cernatescu, Literatura luciferica. O istorie ocultd a 
liter aturii romdne (Cartea romaneasca, 2010), punandu-se in evidenta carentele bibliografice, 
aberatiile interpretative, metodologia inadecvata, dar subliniindu-se si cele cateva reusite 
incontestabile ale autorului. 



BIBLIOGRAFIE 542 

In realizarea listei bibliografice, alegerea autorului a fost de a combina criteriile cronologic §i 
alfabetic. S-a facilitat astfel sarcina celor care vor dori sa judece utilizarea unor surse de informatie, de 
la cele mai recente la cele mai vechi, urmarind conectarea demersului la fluxul principal al cercetarii in 
domeniu. De asemenea, s-a dorit sa existe posibilitatea de a cantari, cu destul de multa precizie, 
cantitatea si calitatea surselor despre magie §i vrajitorie in sectiuni sincrone bine determinate, precum 
si agregarea cercetarii in anumite arii de problematica, in functie de epocile istorice. 

